section_heading: Karakteristike
paragraph_text: Uglavnom je plitak te mu u prosjeku dubina ne prelazi 20 metara. Zaljev je potopljena riječna dolin koja je nastala nakon posljednje oledbe. U unutrašnjosti se nastavlja u nisko akumulacijsko dno rijeke Glinščice i Osapske rijeke. Akumulacijski dio zaljeva znatno je preoblikovan, prvotno radi solana (tršćanske, žavljanske), a poslije radi industrijske zone (Žavlje, Štramar) i urbanizacije (Trst, Milje). Sjeverno obalu uvale zauzima tršćansko pristanište.